இந்தப் பொருளியல் அடிப்படையில் பிறக்கும் கலைப் படைப்பு, அதன் ஆதாரமாக விளங்கும் கட்டமைப்பை, அந்தக் கட்டமைப்பிலிருந்து பிறக்கும் வன்முறையை கேள்விக்குள்ளாக்குமா என்ன? அதனால் தான், கதைப்படி ரிஸ்வான் கான் சூறாவளியால் பாதிக்கப்பட்டகறுப்பின மக்களை காப்பாற்றியும், இஸ்லாமிய பயங்கரவாதிகள் எனத் தான் சந்தேகப்படும் டாக்டர் ஃபைஸுர் ரஹ்மானைப் போட்டுக் கொடுத்தும், அமெரிக்கர்களிடமும், அமெரிக்க ஜனாதிபதியிடமும் ‘நல்ல பெயர்’ வாங்குகிறான். ஆனால், இது சாருவுக்கு நெருடலாகப் படுகிறது. “ரிஸ்வான் தான் ஒரு சிறந்த குடிமகன் என்று நிரூபிப்பதற்காக கத்ரீனா சூறாவளியால் பாதிக்கப்பட்ட ஜார்ஜியா மாநிலத்துக்குச் சென்று பலவிதமான சாகச வேலைகளைச் செய்து அமெரிக்கர்களிடமும், அமெரிக்க ஜனாதிபதியிடமும், அவன் ஒரு முஸ்லிம் என்ற ஒரே காரணத்துக்காக அவனை விரட்டி விட்ட மந்திராவிடமும் ’நல்ல’ பெயர் வாங்குகிறான். மிகவும் குரூரமான கற்பனை. நான் ஒரு முஸ்லிமாக இருந்தால் பயங்கரவாதி என்றுதான் முத்திரை குத்தப்படுவேன். போலீஸால் தாக்கப்படுவேன். மனைவியால் விரட்டி அடிக்கப்படுவேன். ஆனால் இந்தக் குற்றச்சாட்டுகளிலிருந்து மீண்டு வந்து நான் ஒரு நல்ல குடி மகன் என்று நிரூபிப்பதற்காக ஒரு சூப்பர்மேனாக மாறி சூறாவளியில் சிக்கித் தவிக்கும் மக்களைக் காப் பாற்றியே ஆக வேண்டும் என்று எதிர்பார்ப்பது எத்தகைய கொடுமை! “ பிறகு அவரே தன்னை சமாதானம் செய்து கொண்டு, “ஆனால் இந்த ஒரு விஷயத்தைத் தவிர, மற்றபடி மை நேம் இஸ் கான் ஒரு அருமையான படம்.” என விளம்புகிறார். யா அல்லா, என்ன கொடுமை சாரு இது?